Sveučilište u Splitu

Filozofski fakultet

raspisuje

 **NATJEČAJ**

**za izbor**

jednog izvršitelja (m/ž) na radnom mjestu informatički suradnik, za puno radno vrijeme na određeno vrijeme od šest mjeseci, uz obvezni probni rad u trajanju od tri mjeseca.

Kandidati za izbor na radno mjesto trebaju ispunjavati opće uvjete propisane Zakonom o radu (NN, [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183), [98/19](https://www.zakon.hr/cms.htm?id=40775), [151/22](https://www.zakon.hr/cms.htm?id=55102), [46/23](https://www.zakon.hr/cms.htm?id=60619), [64/23](https://www.zakon.hr/cms.htm?id=57139)) te uvjete propisane Pravilnikom o sistematizaciji Filozofskog fakulteta u Splitu (prosinac, 2024.), kako slijedi: završeno visokoškolsko obrazovanje (razine 7.1sv prema HKO) IT profila, najmanje jedna godina radnog iskustva na poslovima iz područja IT, znanje engleskog jezika.

Kandidati prilikom prijavljivanja za izbor na radno mjesto obvezno trebaju priložiti:

prijavu na natječaj s navedenim kontakt podacima, životopis, dokaz o državljanstvu (preslika domovnice ili osobne iskaznice ili e-domovnica generirana iz sustava e-Građani), odgovarajuću diplomu, dokaz o radnom iskustvu (potvrda poslodavca o vrsti poslova ili preslika ugovora o radu iz kojih je razvidna vrsta poslova koje je obavljao i razdoblja u kojem je kandidat obavljao navedene poslove) i dokaz o radnom stažu  (elektronički zapis o podacima evidentiranim u matičnoj evidenciji HZMO-a); dokaz o znanju engleskog jezika (potvrda ili uvjerenje ili preslika indeksa).

Svi kandidati su dužni dostaviti odgovarajuće dokaze o ispunjavanju uvjeta. Dokazi se prilažu u neovjerenoj preslici, a u slučaju izbora je obvezno prilaganje izvornika.

Na Natječaju mogu ravnopravno sudjelovati pristupnici oba spola.

Uz navedenu dokumentaciju svi kandidati koji nisu hrvatski državljani trebaju dostaviti i dokaz o znanju hrvatskog jezika (C2-napredno znanje), a kandidati koji su kvalifikaciju stekli u inozemstvu trebaju dostaviti rješenje/mišljenje o priznavanju inozemne obrazovne kvalifikacije.

Kandidati su dužni prijavu na natječaj i kompletnu natječajnu dokumentaciju dostaviti u elektroničkom obliku na adresu e pošte: natjecaji\_posao@ffst.hr, s naznakom predmeta “prijava na natječaj”.

Kandidati, koji se na temelju posebnih propisa pozivaju na pravo prednosti pri zapošljavanju, obvezni su u prijavi na natječaj pozvati se na to pravo te priložiti sve dokaze koje posebni propisi propisuju za ostvarivanje tog prava. Takvi kandidati ostvaruju prednost pri zapošljavanju u odnosu na ostale kandidate, samo pod jednakim uvjetima. Za kandidate koji se u prijavi na natječaj pozivaju na pravo prednosti pri zapošljavanju prema *Zakonu o hrvatskim braniteljima iz Domovinskog rata i članovima njihovih obitelji* *(NN 121/17, 98/19, 84/21, 156/23) i Zakona o civilnim stradalnicima iz Domovinskog rata (NN 84/21),* popis dokaza potreban za ostvarivanje tog prava dostupan je na poveznici <https://branitelji.gov.hr//zaposljavanje-843/843>

Svi dodatni podaci o Natječaju objavljeni su na službenoj mrežnoj stranici Fakulteta <https://www.ffst.unist.hr/>.

Kandidati koji ispunjavaju formalne uvjete natječaja, podložni su provjeri motivacije, znanja i kompetencija bitnih za obavljanja poslova radnog mjesta, putem testiranja i/ili razgovora, a ako ne pristupe po pozivu, smatra se da su odustali od prijave na natječaj odnosno neće se smatrati kandidatima u natječajnom postupku. O mjestu i vremenu održavanja testiranja i/ili razgovora kandidati će dobiti obavijest putem kontakt podataka koje navedu u prijavi (adresa e-pošte).

Svi podaci o eventualnoj provjeri znanja objavit će se na službenoj mrežnoj stranici Fakulteta <https://www.ffst.unist.hr/>

Podnošenjem prijave na natječaj, kandidati su izričito suglasni da Filozofski fakultet u Splitu kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno zakonskim i podzakonskim propisima.

Rok za podnošenje prijava je osam (8) dana od dana objave natječaja u Narodnim novinama.

Nepravovremene i nepotpune prijave neće se razmatrati, a podnositelji takvih prijava neće se naknadno pozivati na dopunu dokumentacije ni smatrati kandidatima u natječajnom postupku.

O rezultatima Natječaja kandidati će biti obaviješteni u roku od osam (8) dana od dana donošenja odluke po raspisanom Natječaju.

Filozofski fakultet u Split

**Poslovi informatičkog suradnika**

- analizira i redovito revidira predviđene poslove i potrebne performanse Linux poslužitelja,

- sudjeluje u izradi sigurnosne politike informatičkog sustava Fakulteta,

- skrbi o instaliranju, konfiguriranju, održavanju i planiranju promjena sklopovlja Linux poslužitelja,

- skrbi o operacijskom sustavu Linux poslužitelja (instaliranje, konfiguriranje i održavanje operacijskog sustava),

- skrbi o informacijskim servisimaLinux poslužitelja (instaliranje, konfiguriranje i održavanje javnih i pomoćnih informacijskih servisa),

- pomaže u radu korisnicima Linux poslužitelja (instaliranje, konfiguriranje i održavanje),

- administrira korisničke račune (AAI i e-mail), nadzire rad i skrbi o sustavu sigurnosnih kopija,

- uspostavlja i razvija mehanizme za olakšavanje rada korisnika i otklanjanje problema u radu korisnika),

- redovito dokumentira sve aktivnosti poduzete pri upravljanju poslužiteljem,

- uspostavlja i nadzire infrastrukturu nužnu za funkcioniranje sustava i servisa u nadležnosti CARNET-a,

- ostvaruje tehničke kontakte s nadležnim tijelima i osobama vezano uz korištenje računalno-komunikacijskih resursa koje je CARNet stavio na raspolaganje Fakultetu,

- održava sustav i servise u nadležnosti CARNET-a (poslužiteljske infrastrukture, sustava za pohranu podataka i sigurnosnih kopija i virtualizacijskih tehnologija),

- obavlja sve poslove administrativnog upravljanja postojećom računalnom infrastrukturom (implementacija mrežnih protokola i servisa, upravljanje resursima i dokumentiranje raspodjele),

- obavlja poslove tehničkog održavanja postojeće računalne infrastrukture,

- obavlja poslove upravljanja priključcima LAN mreže na javnu mrežu, definira pristupne točke i odabire mrežne protokole i servise za izmjenu informacija s javnom mrežom,

- nadzire ispravnost i otklanja kvarove u LAN mreži,

- nadzire ispravnost i otklanjanje kvarova priključaka na javnu mrežu,

- obavlja poslove izgradnje i održavanja servisa bitnih za rad mrežnih protokola aktivnih u LAN mreži,

- obavlja poslove praćenja, mjerenja opterećenja i podešavanja postojeće računalne infrastrukture,

- daje prijedloge i sudjeluje u postupku planiranja i nabave u svrhu proširenja kapaciteta mrežne opreme i poslužitelja za potrebe LAN mreže,

- prati aktivnosti korisnika u LAN mreži i kontrolira pristupe iz LAN mreže u javnu mrežu,

- skrbi o svim poslovima sigurnosti za potrebe LAN mreže i prijavljuje sigurnosne incidente nadležnim osobama za sigurnost,

- dokumentira aktivnosti u vezi s upravljanjem LAN mrežom, informacijskim servisima i sigurnosnim incidentima,

- surađuje s osobama nadležnim za sigurnost radi rješavanja slučajeva nedozvoljenih radnji korisnika iz LAN mreže,

- vodi propisane evidencije i zbirke podataka zaposlenika i vanjskih suradnika te ih obrađuje u svrhu obavljanja poslova iz svoje nadležnosti,

- skrbi o unapređenju poslovnih procesa u kojima sudjeluje,

- skrbi o objavi i ažurnosti podataka na mrežnim stranicama Fakulteta u području poslova informatičke potpore za koje je zadužen,

- po nalogu informatičkog specijaliste obavlja i druge poslove iz domene informatičke potpore.

|  |  |
| --- | --- |
|  |  |
|  |  |
|  |  |